**Ügyszám:** 11/80-6/2016.

**J E G Y Z Ő K Ö N Y V**

**Készült:** Halimba község Önkormányzatának Képviselő-testülete 2016. június 28-án 17.00 órakor megtartott üléséről

**Ülés helye:** Önkormányzat hivatali helyisége Halimba

**Jelen vannak:** Tóbel János polgármester

Kovácsné Véber Eszter alpolgármester

Kovács Zsolt önkormányzati képviselő

Vajai Gábor önkormányzati képviselő

Vajainé Szijártó Margit önkormányzati képviselő

**Összesen:** 5 fő képviselő-testületi tag

**Később érkezett:** Dr. Katona Éva Rozália önkormányzati képviselő

Vajai Sándor önkormányzati képviselő

**Valamennyi napirendi pont tárgyalásánál jelen vannak:**

Dr. Jáger László címzetes főjegyző

Varga Dalma jegyzőkönyvvezető

1. **napirendi pont tárgyalásánál jelen van:** Traszler Béláné ügyintéző
2. **napirendi pont tárgyalásánál jelen van:** Torma-Szabó Anett ügyintéző

**Tóbel János**

Köszönti Halimba község Önkormányzatának Képviselő-testületét és az ülésen megjelenteket.

Megállapítja, hogy a Képviselő-testület 7 tagja közül 5 fő jelen van, az ülés határozatképes, azt megnyitja.

**Napirend előtti ügyek**

1. **Jelentés a lejárt határidejű képviselő-testületi határozatok végrehajtásáról**

**Tóbel János**

Szavazásra teszi fel a jelentés elfogadását.

Megállapítja, hogy a képviselő-testület 5 igen szavazattal, nem szavazat és tartózkodás nélkül a jelentést elfogadja és meghozza az alábbi határozatát:

**44**/**2016. (VI.28.) Kt. határozat**

Halimba Község Önkormányzata Képviselő-testülete a lejárt határidejű határozatokról szóló jelentést elfogadja.

**Felelős:** jegyző

**Határidő:** azonnal

**A képviselő-testület a 2. napirend előtti ügyet zárt ülés keretében tárgyalja, mely külön jegyzőkönyvet képez.**

**Napirend megállapítása**

**Tóbel János**

Tájékoztatja a Képviselő-testületet, hogy a napirendi javaslatot kiegészíti „Halimba Község Önkormányzatának 2016. évi közművelődési érdekeltségnövelő pályázata”tárgyú előterjesztéssel, melyet a testület 8. napirendi pontként tárgyal meg.

**Tóbel János**

Szavazásra teszi fel a napirend elfogadását az elhangzott kiegészítéssel együtt.

Megállapítja, hogy a Képviselő-testület 5 igen szavazattal, nem szavazat és tartózkodás nélkül a napirendjét elfogadja és meghozza alábbi határozatát:

**45/2016. (VI.28.) Kt. határozat**

Halimba község Önkormányzata Képviselő-testülete ülésének napirendjét az alábbiak szerint állapítja meg:

**ZÁRT ÜLÉS**

1. Termőföld adásvételi szerződés jóváhagyásával kapcsolatos állásfoglalás ellen beterjesztett kifogás elbírálása

**Előadó:**Tóbel János polgármester

**ZÁRT ÜLÉS VÉGE**

1. A szociális igazgatásról valamint a szociális és gyermekjóléti ellátásokról szóló önkormányzati rendelet módosítása

**Előadó:**Tóbel János polgármester

1. Halimba Község Önkormányzata 2016. évi költségvetésének módosítása

**Előadó:**Tóbel János polgármester

1. A Térségi Családsegítő és Gyermekjóléti Társulás társulási megállapodásának módosítása

**Előadó:**Tóbel János polgármester

1. Pályázat benyújtása TOP-3.2.2-15 című pályázati felhívásra „Ajkai járási helyi közcélú energiaellátás megvalósítása megújuló energiaforrásokkal” címmel.

**Előadó:**Tóbel János polgármester

1. Halimba Helyi Építési Szabályozásáról és Szabályozási Tervéről szóló önkormányzati rendeletre vonatkozó törvényességi felhívás

**Előadó:**Tóbel János polgármester

1. Rákóczi Szövetség támogatása

**Előadó:**Tóbel János polgármester

1. Halimba Község Önkormányzatának 2016. évi közművelődési érdekeltségnövelő pályázata

**Előadó:**Tóbel János polgármester

1. Interpellációk, képviselői kérdések, bejelentések

**Napirend**

**A képviselő-testület az 1. napirendi pontot zárt ülés keretében tárgyalja, mely külön jegyzőkönyvet képez.**

**2.A szociális igazgatásról valamint a szociális és gyermekjóléti ellátásokról szóló önkormányzati rendelet módosítása**

**Előadó:**Tóbel János polgármester

*A Képviselő-testület létszáma 7 főre változott, Dr. Katona Éva Rozália és Vajai Sándor önkormányzati képviselő az ülésre megérkezett.*

**Tóbel János**

Szavazásra teszi fel a rendelet egy olvasatban történő megalkotását.

Megállapítja, hogy a Képviselő-testület 7 igen szavazattal, nem szavazat és tartózkodás nélkül a javaslatot elfogadja, és egy olvasatban az alábbi rendeletet alkotja:

**6/2016. (VI.30.) rendelet**

Halimba Község Önkormányzata Képviselő-testülete a szociális igazgatásról valamint a szociális és gyermekjóléti ellátásokról szóló 14/2015. (XII.11.) önkormányzati rendelettel módosított 3/2015. (II.27.) önkormányzati rendelet módosításáról egy olvasatban rendeletet alkot.

A rendelet hiteles szövege a jegyzőkönyv mellékletét képezi.

Utasítja a jegyzőt, gondoskodjon a rendelet helyben szokásos módon történő kihirdetéséről.

**Felelős:**  jegyző

**Határidő:** azonnal

**3. Halimba Község Önkormányzata 2016. évi költségvetésének módosítása**

**Előadó:**Tóbel János polgármester

**Tóbel János**

Szavazásra teszi fel a rendelet egy olvasatban történő megalkotását.

Megállapítja, hogy a Képviselő-testület 7 igen szavazattal, nem szavazat és tartózkodás nélkül a javaslatot elfogadja, és egy olvasatban az alábbi rendeletet alkotja:

**7**/**2016. (VI.29.) rendelet**

Halimba Község Önkormányzata Képviselő-testülete az Önkormányzat 2016. évi költségvetéséről szóló 1/2016. (I.29.) önkormányzati rendelet módosításáról egy olvasatban rendeletet alkot azzal, hogy a költségvetés

bevételi főösszegét **193.166.000 forintban**

kiadási főösszegét **193.166.000 forintban**

állapítja meg.

A rendelet hiteles szövege a jegyzőkönyv mellékletét képezi.

Utasítja a jegyzőt, gondoskodjon a rendelet helyben szokásos módon történő kihirdetéséről.

**Felelős:**  jegyző

**Határidő:** azonnal

**4. A Térségi Családsegítő és Gyermekjóléti Társulás társulási megállapodásának módosítása**

**Előadó:**Tóbel János polgármester

**Tóbel János**

Szavazásra teszi fel a határozati javaslat elfogadását.

Megállapítja, hogy a Képviselő-testület 7 igen szavazattal, nem szavazat és tartózkodás nélkül a javaslatot elfogadja, és meghozza az alábbi határozatát:

**47**/**2016. (VI.28.) Kt. határozat**

1. Halimba Község Önkormányzatának Képviselő-testülete a Térségi Családsegítő és Gyermekjóléti Társulás társulási megállapodásának módosítását az 1. mellékletben szereplő tartalommal jóváhagyja.

2. A Képviselő-testület felhatalmazza a polgármestert, hogy a megállapodás módosítását - a tagönkormányzatok képviselő-testületeinek jóváhagyó határozata birtokában - aláírja.

**Felelős**: polgármester

**Határidő**: 2016. június 30.

**5. Pályázat benyújtása TOP-3.2.2-15 című pályázatra „Ajkai járási helyi közcélú energiaellátás megvalósítása megújuló energiaforrásokkal” címmel.**

**Előadó:**Tóbel János polgármester

**Tóbel János**

Szavazásra teszi fel a határozati javaslat 1. elfogadását.

Megállapítja, hogy a Képviselő-testület 7 igen szavazattal, nem szavazat és tartózkodás nélkül a javaslatot elfogadja, és meghozza az alábbi határozatát:

**48**/**2016. (VI.28.) Kt. határozat**

Halimba Község Önkormányzatának Képviselő-testülete a 42/2016. (V.31.) Kt. határozatát hatályon kívül helyezi.

**Határidő:** azonnal

**Felelős:** polgármester

**Tóbel János**

Szavazásra teszi fel a határozati javaslat 2. elfogadását.

Megállapítja, hogy a Képviselő-testület 7 igen szavazattal, nem szavazat és tartózkodás nélkül a javaslatot elfogadja, és meghozza az alábbi határozatát:

**49**/**2016. (VI.28.) Kt. határozat**

1. Halimba Község Önkormányzatának Képviselő-testülete pályázatot kíván benyújtani a Terület és Településfejlesztési Operatív program keretében „Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása, komplex fejlesztési programok keretében” TOP-3.2.2-15 című pályázati felhívásra „Ajkai járási helyi közcélú energiaellátás megvalósítása megújuló energiaforrásokkal” címmel. A pályázat benyújtásával elnyerni kívánt összeg maximum 135.000.000 Ft.
2. Halimba Község Önkormányzatának Képviselő-testülete felhatalmazza a polgármestert, hogy Nyirád Község Önkormányzatával, Szőc Község Önkormányzatával, Öcs Község Önkormányzatával, Ajka Város Önkormányzatával konzorciumi megállapodást kössön a pályázat benyújtásához kapcsolódóan. A konzorcium vezetője Halimba Község Önkormányzata.
3. Halimba Község Önkormányzatának Képviselő-testülete felhatalmazza a polgármestert, hogy a pályázatok benyújtásához szükséges nyilatkozatokat megtegye és utasítja, hogy a költségeket a pályázat elnyerése esetén a 2016-2018. évi költségvetésbe tervezze be.

**Határidő:** 2016. június 30.

**Felelős:** polgármester

**6. Halimba Helyi Építési Szabályozásáról és Szabályozási tervéről szóló önkormányzati rendeletre vonatkozó törvényességi felhívás**

**Előadó:**Tóbel János polgármester

**Tóbel János**

Szavazásra teszi fel a határozati javaslat elfogadását.

Megállapítja, hogy a Képviselő-testület 7 igen szavazattal, nem szavazat és tartózkodás nélkül a javaslatot elfogadja, és meghozza az alábbi határozatát:

**50**/**2016. (VI.28.) Kt. határozat**

Halimba Község Önkormányzatának Képviselő-testülete a Veszprém Megyei Kormányhivatal által a VEB/005/1765/2016. számon kiadott törvényességi felhívásban foglaltakat megtárgyalta, a benne foglaltakkal egyetért.

A Képviselő-testület utasítja a polgármestert, hogy 2018. december 31. napjáig gondoskodjon a jogszabálysértések megszüntetéséről és Halimba Helyi Építési Szabályzatáról és Szabályozási Tervéről szóló 9/2006. (XII.8.) önkormányzati rendelet módosítását terjessze a Képviselő-testület elé.

A Képviselő-testület felkéri a polgármestert, hogy a testület döntéséről a Veszprém Megyei Kormányhivatalt tájékoztassa.

**Felelős:** polgármester

**Határidő:** azonnal, illetve a jogszabálysértés

megszüntetésére 2018. december 31.

**7. Rákóczi Szövetség támogatása**

**Előadó:**Tóbel János polgármester

**Tóbel János**

Szavazásra teszi fel a határozati javaslat elfogadását.

Megállapítja, hogy a Képviselő-testület 7 igen szavazattal, nem szavazat és tartózkodás nélkül a javaslatot elfogadja, és meghozza az alábbi határozatát:

**51**/**2016. (VI.28.) Kt. határozat**

Halimba Község Önkormányzatának Képviselő-testülete a Rákóczi Szövetség (1027 Budapest, Szász Károly utca 1. IV. em. l.) részére egyszeri 50 000 Ft összeget ítél meg a Beiratkozási Program támogatására az önkormányzat 2016. évi költségvetéséről szóló 1/2016. (I.29.) önkormányzati rendeletében szereplő általános tartalék terhére.

A Képviselő-testület felhatalmazza a polgármestert, hogy a támogatottal a pénzeszköz átadásáról szóló megállapodást írja alá.

A Képviselő-testület utasítja a polgármestert, hogy a támogatás összegét a költségvetési rendelet során következő módosításába építse be.

**Felelős:** polgármester

**Határidő:** azonnal

**8. Halimba Község Önkormányzatának 2016. évi közművelődési érdekeltségnövelő pályázata**

**Előadó:**Tóbel János polgármester

**Tóbel János**

Szavazásra teszi fel a határozati javaslat elfogadását.

Megállapítja, hogy a Képviselő-testület 7 igen szavazattal, nem szavazat és tartózkodás nélkül a javaslatot elfogadja, és meghozza az alábbi határozatát:

**52**/**2016. (VI.28.) Kt. határozat**

Halimba Község Önkormányzatának Képviselő-testülete pályázatot nyújt be a **Községi Könyvtár Halimba, Integrált Közösségi Szolgáltató Tér** intézményekre vonatkozóan, a 2016. évi közművelődési érdekeltségnövelő pályázat keretében azzal, hogy Halimba Község Önkormányzata 2016. évi költségvetésében, a működési tartalékban 500.000.- Ft-os önrészt biztosít.

Felkéri a polgármestert, hogy sikeres pályázat esetén az elnyert pályázati összegnek megfelelő önrészt a működési tartalékból csoportosítsa át a felhasználásnak megfelelő kiadásnemre.

**Felelős:** polgármester

**Határidő:** 2016.július 15.

**9. Interpellációk, képviselői kérdések, bejelentések**

**Vajai Gábor**

Három dologról szeretne szólni. Az egyik, a Polgárőrség működéséhez azt ígérte a Polgármester Úr, hogy kapnak támogatást. Kérdezi, számíthatnak-e rá?

**Tóbel János**

Igen, ahogy mondta.

**Vajai Gábor**

A következő téma az Ifjúság utcai buszmegálló, melynek nyirádi oldala rettenetes állapotban van, a buszok már nem mennek le oda, annyira megvan süllyedve az öböl. Balesetveszélyes este leszállni a buszról, főleg így, világítás nélkül. Ennek a felújítását meg kell oldani.

A harmadik dolog a gondozatlan porták. Úgy hallotta, Nyirádon összeírták ezeket a helyeket, a közfoglalkoztatottak lenyírták a füvet és az önkormányzat pedig kiszámlázta. Vannak idősek, akik már nem tudják lenyírni, van olyan ház, ami elhagyatott. Úgy látja, a mostani brigád alkalmas lenne erre a feladatra.

**Tóbel János**

Megígéri, hogy beszél a nyirádi Polgármesterrel.

**Dr. Katona Éva Rozália**

Elmondja, hogy örül a 40-es sebességkorlátozó tábla kihelyezésének a falu elején és végén. Ez több szempontból is jó, de a teherautók forgalma még mindig hatalmas. A környékükön lévő Kossuth utcai házak rezgése ugyan úgy megvan. Mivel nincs járda, nagyon kicsi az úttest és a lakóház közötti távolság, a rezonancia nagy. A szomszédoknak is ugyanez a problémája.

**Vajai Gábor**

A Sade-t nem lehet munkára bírni?

**Tóbel János**

Elmondja, hogy jövő évben jár le a garancia, abban maradtak a Közúttal, várják meg a konszolidációt és addigra eldöntik mit kérnek, teljes felújítást, vagy részlegeset.

**Tóbel János**

Megköszöni a képviselők részvételét, majd az ülést 18:00 órakor bezárja.

**K.m.f.**

**Tóbel János Dr. Jáger László**

**polgármester címzetes főjegyző**